ħelwa.morra 18 taa norats tatu ħajja ġdida. Ftit, ftit bdiet tbiddel l-iswed ta' ħajtu fi griż dejjem aktar ċar, dejjem eqreb tad-dija bajda tas-smewwiet. ħelwa.morra1 8 kienet dik il-fewġa friska li tant kien ilu jixxennaq għaliha. U issa li ġiet u qed tmellsu ħelu, ħelu, irid igawdiha kemm jiflaħ. Kien lest iħalli ħafna minn dak li għandu u jtir lejn it-triq ħelwa-morra li kienet qed tpoġġilu quddiemu. Dakinhar li Karl ried idaħħlu fid-dinja taċ-ċeting u tal-websajts li permezz tagħhom tagħmel ħbieb bla qies, hu daħak u qallu li dak kien ħela ta' ħin. B'ton serju u kburi qallu li dik mhix id-dinja ta' raġel bħalu, miżżewweġ u b'żewġt itfal daqs naqa jiddendlu ma' djulu l-ħin kollu. Il-kompjuter kien ifisser biss xogħol għalih. Filwaqtli telaq il-kikkra tal-kafe fuq id-desk urranġa l-ingravata sewwa mal-għonq, qallu, U jien m'għadnix farfett li ndur minn fjura għal oħra, bħalek. Issa jien sibt fjura u weħilt magħha. Spiċċa s-sentenza b'daħka kważi sarkastika li ma tantx niżlet ħelu ma' Karl. Dakinhar Karl kważi nkiser ma kompliex jissikkah, telaq ikompli xogħlu u qatt ma reġa' webblu b'xejn. Iżda meta l-impenji tal-mara barra mid-dar bdew jiżdiedu, meta l-ħin ta' wara x-xogħol beda jitwal u jiġġebbed u jħalli ħafna spazji vojta, imbagħad skopra n-naħa l-oħra tal-ħajja li dejjem qed tistenna b'difrejha misnuna wara l-moniter mitfi. Imbagħad induna kemm avventuri kien qed jitlef meta jħalli s-solitudni tirkbu u tagħsru bħal lumija. Imbagħad sab mezz kif iħalli s-solitudni tħuf waħidha u tipprova ssib vittmi ġodda, filwaqt li hu jgħix it-tieni att ta' ħajtu minn wara l-kwinti. F'daqqa waħda l-moniter ċkejken beda jikber u jitwessa' bħal tieqa kbira fuq id-dinja. Ladarba kien jirnexxilu jgħaddi minn din it-tieqa bla limiti kien isir raġel ieħor u jibda jgħix żewġ ħajjiet f'waħda. Ħafna minn sħabu tax-xogħol kienu jammirawh u jaraw fih ir-raġel ideali. It-tfajliet, miżżewġin u mhumiex, kollha kienu jixtiquh. Mhux għax kien xi prinċep tal-ħrejjef jew xi David ta' Michelangelo, iżda għax kien tassew raġel tal-familja. Filwaqt li l-mara kienet taħdem daqs kelb biex tlaħħaq mal-ħajja kapriċċuża tagħha, hu kien ikun id-dar mat-tfal iżomm il-familja għaddejja, bi dmir jew b'kastig. Illejla għal magħna Bert7 Illum żgur niltaqgħu ma' xi erba' tfajliet kif nixtiequ aħnal Tgħidilniex, li se titlifha din tal-lum, ejja71 Min jaf, kemm-il darba qalulu l-istess kliem sħabu tax-xogħol, iżda hu b'serjetà u kważi b'solennità ta' xi monsinjur kien jirrifjuta: Dan mhux ħobż għal snieni ħbieb. Għandi aktar inkwiet minnkom ma' xiex inħabbat wiċċi. U ma kienx ikun qed jigdeb. Mhux l-ewwel darba li kieniqattagħha jippritkalhom u jgħidilhom kemm hemm bżonn għaqda u sagrifiċċju fil-familja. Mur ġibha, kieku kellha tarah ommu, żgur kien jiddispjaċiha ta' kemm tellfitu l-lezzjoni tad-duttrina biex imur l-għalqa ma' ħutu, Forsi l-logħob bil-messalin u l-uvieri żgħar tal-istainles steel, kienu kapaċi jwassluh sa fuq l-artal. Imma llum il-ġurnata għandu missjoni oħra. It-tfajliet tal- fabbrika kien jinżlilhom għasel kliem bħal dan u ma kienu jiddejqu qatt jitkellmu miegħu għax hu ma kienx raġel bħall-oħrajn, li allaħares taħrablek xi ħarsa jew tbissima żejda lejhom għax malajr jinterpretawha skont il-bżonnijiet tagħhom. Miegħu stajt titkellem fuq xiex trid għax hu kien donnu l-funtana tas-sewwa u tal-pariri siewja. U meta kien ilibbes kliemu bi ħlewwa u ġentilezza kien kważi jħoll il-qlub. L-arti tat-taħdit kien twieled biha u kien tgħallem jużaha sewwa. Fid-dinja ta' wara l-moniter, il-kliem aqwa mill-flus; il-kliem għandu setgħa kbira u bih tirbaħ li trid, tirbaħ il-qalb, tirbaħ il-moħħ u tasal sar-ruħ l-aktar mistura. Lil ħelwa.morra 18 rebaħha wara kapolavur ta' elokwenza liema bħalu, u s-suċċess li għamel bi kliemu pprerjah bi tfajla friska u tfuħ daqs fjura fir-rebbiegħa. Is-sustanzi ta' din ix-xitla barra minn żmienha ma kinux il-passiġġati id f'id, is-serati ħelwin fuq xi bank, jew in-namur fil-karozza fis-satra tal-lejl, iżda r-romantiċiżmu kollu tagħhom kien jinġabar fi kliemhom tiela' u nieżel fuq il-moniter. Il-fiduċja bnewha fuq il-ħars dgħajjef mid-distanza virtwali, fuq il-qsim tal-aktar xewqat intimi li ma jinħassux u xi drabi anki fuq il-kont tal-bank tiegħu li mhux l-ewwel darba kellu jidħol biex isalva xi għawġ mhux mistenni. Ix-xitla tal-imħabba dehret li kienet mogħnija b'kollox u setgħet tifrex l-għeruq tagħha bla xkiel. ħarġa LXXXIV 2012 Forsi f'moħħu, ix-xitla tagħhom kibret qabel il-waqt u forsi kien l-istess moviment barra minn żmienu li kkaġuna d-diżgrazzja ħelwa-morra tagħhom. Dakinhar li beda jipprova jfittex u jnaqqi bil-mod għad-dettalji, beda jikteb is-sentenza tagħhom bla ma ntebaħ. Hi qatt ma kienet tieħu gost b' mistoqsijiet żejda, u bejn biex tinkih u bejn għax ħasset li hekk l-aħjar, dejjem ħarbet mill-mistoqsijiet żejda tiegħu. Kienet lesta ttih ħafna affarijiet, iżda qatt ma kienet se ttih kollox. L-imħabba tissaporti, u jekk kien iħobbha tassew kellu jissaporti kollox. Ħalla t-tfal reqdin, liebes l-aħjar qmis u ġins li sab, u pprova jfittex xi flixkun fwieħa li seta' jkun għadu tajjeb. Ried jidher ta' żagħżugħ ma' tfajla ta' tmintax-il sena. Ma xtaqx li jerġa' jibdielha wara li qalgħetlu qalbu biex taċċetta l-istedina tiegħu. Issa la kienet ġejja, b'xi mod ried jaħkimha sew taħt idejh għax ma riedx joħroġ ta' ħmar ma' din it-tfajla wkoll. L-istorja ma riedx li tirrepeti ruħha u b'xi mod ried li joħroġ rebbieħ. Il-fatt li din kienet għadha tfajla ta' tmintax filwaqt li hu seta' jiġi missierha, qawwielu qalbu. Ħaseb li ma tantx tista' tqarraq bih, għax hu raġel matur u makakk aktar minnha. Hu mhux bħall-ġuvintur moħħ ir-riħ li tiltaqa' magħhom is-soltu u b'hekk żgur se teħel miegħu bħal kalamita. Hu kien kapaċi jagħtiha dak li ma setgħetx issib f' ġuvintur tamparha: stabilità. Illum ndum ma niġi. Se nibqa' sejra nieħu xi ħaġa ma' sħabi tal-kors. Dak kien l-aħħar kliem li qaltlu martu qabel sabbtet il-bieb u telqet tiġri 'l barra. Bilkemm damet ħames minuti bilqiegħda tixrob il-kafċ li lestielha li ma telqitx tinħasel, tilbes u reġgħet qabdet it-triq minn fejn kienet ġiet. Għalhekk illum seta' jmur b'moħħu mistrieħ u seta' jħalli l-ħsibijiet tal-ħajja miżżewġa warajh u jieħu gost bħal ma jagħmlu sħabu tax-xogħol. F'qalbu dejjem għer għalihom, dejjem xtaq li kien spirtu liberu bħalhom, imma hu kellu reputazzjoni għal xiex jibża', hu kellu ħafna x'jitlef. Imma llum kien se jirriskja, kien se jittanta xortih u jegħleb dal-biża' stupidu li kellu jieklu minn ġewwa. Illum se jipprova bħal kulħadd. Ftiehmu f'kafe fejn issuġġeriet hiu hu ma qagħadx joġġezzjona. L-importanti lijiltaqgħu wiċċ imb wiċċ u fl-aħħar ikun jista' jittawwal dritt ġo dawk l-għajnejn kbar suwed tagħha, jaqbdilha idha tassew u forsi jduq xufftejha wkoll. Kien biss għaxar minuti 'l bogħod milli jibda dan kollu u sakemm isir il-ħin intefa' fuq ċint faċċata tal-ħanut ipejjep sigarett. Beda jipprova jaħseb meta kien l-aħħar mument f'ħajtu li qagħad jistenna bil-ħerqa u l-ħin vojt donnu ina jispiċċa qatt ma dejqux iżda kompla jimlieh bl-entużjażmu. Forsi meta kien se jiltaqa' ma' martu l-ewwel darba, forsi dakinhar tat-tieġ fuq l-artal, forsi fis-sala tal-isptar meta kien se jitwieled il-kbir. Lanqas jiftakar bl-eżatt. Iżda kien ċert li dan il-mument tal-lum kien wieħed minnhom żgur. Saru d-disgħa u kienet għadha ma ġietx. In-nisa mhux kollha l-istess. Tihom ħin u żid imqar nofs siegħa jew tliet kwarti miegħu biex tarahom ġejjin kollhom fwieħa, żebgħa, tkaken u burdata tajba qisu qatt ma ġara xejn. U din tal-lum mhix eċċezzjoni. Kien se joqgħod hemm jistenna kemm hemm bżonn. Ma riedx joħroġ ta' ħmar u jitlef il-manna mis-sema. Il-karozzi baqgħu għaddejjin sparati minn quddiemu. Il-koppji baqgħu għaddejjin id f'id kważi jmissu miegħu. Ommijiet u missirijiet jimbuttaw il-pushehairs għaddew ukoll. Anzjani bil-klieb u tfal bir-roti ħakkew minn miegħu wkoll. L-għaxra u kwarta magħhom. U hu kien għadu hemm jistenna, bilqiegħda fuq iċ-ċint bil-pakkett tas-sigaretti f'idu nofsu vojt. Hekk kif beda jħoss ir-rabja timtela ġo fih, jisma' daħka rqiqa, iżda familjari, iddur madwaru. Ma setax jinduna minn fejn ġejja u beda jħares 'l hawn u 'l hinn mifxul. Beda jħoss li se jiltaqa' ma' xi ħadd li jafu sewwa u li se jinqabad hekk kif hi tkun waslet biex tiġi. Id-daħka kompliet tikber u bħal beda jħoss li l-ħsejjes l-oħra tad-dinja sikktu u baqa' biss din id-daħka familjari iżda misterjuża fl-istess ħin, iddur miegħu u tinkih. Ġerra ħarstu lejn it-tarf tat-triq u minn dik il-geġwiġija kollha ta' nies, affarijiet u kuluri, jilmaħ biss il-libsa ħadra ta' martu. Magħha kien hemm raġel twil samrani liebes pulit bl-ingravata u bil-leħja mqaxxra pulit. Martu kienet qed iżżommlu idu u tmellislu wiċċu filwaqt li hu kien qed jiggustaha u jħarsilha bil-ħlewwa. Dik ix-xena qasira ftit sekondi kienet bħal donnha daqqa kbira fl-istonku li qajmitu minn fuq dak iċ-ċint kiesaħ u mbuttatu biex jiġri kemm jiflaħ lejn il-karozza, daqslikieku kienet ix-xita qliel jew qed jiġri warajh xi ħadd biex joqtlu. Wasal fil-karozza għarqan xraba u telaq isuq kemm jiflaħ. Ma beda jara xejn quddiemu fil-windscreen ħlief tifel bilqiegħda waħdu f'rokna tal-klassi liebes il-kappell b'widnejn ta' ħmar u ma sema' xejn ħlief leħen żorr u oħxon jgħidlu, Ħmar/ M'intix aħjar minn hekk. Poġġi bilqiegħda hemm u ilbes dak il-kappell. Id-denb tal-ħmar jonqsok. Ilum kien reġa' libes il-kappell ta' darba iżda b'widnejn akbar minn tas-soltu u forsi llum tawwal id-denb ukoll.